**SVEUČILIŠTE U SPLITU**

**KATOLIČKI BOGOSLOVNI FAKULTET**

**Split, Zrinsko-frankopanska 19**

**OIB: 36149548625**

**RKP: 23368**

**Split, 19. ožujka 2025. godine**

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA 2024. GODINU**

**Sažetak djelokruga rada proračunskog korisnika**

Katolički bogoslovni fakultet u Splitu je visokoškolska obrazovna ustanova koja je postala sastavnica Sveučilišta u Splitu 09.07.1999. godine. Na fakultetu se izvode tri studijska programa: Integrirani prijediplomski i diplomski sveučilišni filozofsko-teološki studij koji traje 5 godina, Prijediplomski Teološko katehetski studij koji traje 3 godine i Diplomski Teološko katehetski studij koji traje 2 godine. Na fakultetu se izvode i Poslijediplomski studiji Kršćanstvo i suvremena kultura te Povijest teologije i kršćanskih institucija.

Financiranje fakulteta je uglavnom iz državnog proračuna. Zaposlenici i sva njihova prava plaćaju se direktno iz riznice, a preko programskih ugovora dobivamo sredstva za redovan rad.

Vlastiti i namjenski prihodi su skromni i također služe za pokrivanje redovnog poslovanja i funkcioniranja nastavnih programa.

Kapitalnih investicija nemamo, a bilo kakve značajnije obnove financiraju se donacijama izvanproračunskih korisnika.

Financijski plan ne odstupa značajnije od prošlogodišnjeg ni u prihodima ni rashodima. Realno je prikazano što očekujemo u sljedećoj godini.

**A621004 Redovna djelatnost Sveučilišta u Splitu**

Zakonske i druge pravne osnove:

* Zakon o visokom obrazovanju i znanstvenoj djelatnosti
* Uredba o nazivima radnih mjesta i koeficijentima složenosti poslova u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje

|  |  |  |
| --- | --- | --- |
|  | Plan 2024. | Izvršenje 2024. |
| A621004 | 1.643.433 | 1.730.617 |

Ova aktivnost sastoji se od sljedećih elemenata/podaktivnosti:

1. Financiranja rashoda za plaće
2. Financiranja materijalnih prava zaposlenih
3. Financiranje sistematskih pregleda zaposlenika
4. Novčana naknada poslodavca zbog nezapošljavanja osoba sa invaliditetom

Sve limite po pojedinim kategorijama: bruto plaće, doprinosi za obvezno zdravstveno osiguranje, naknade za prijevoz, sistematski pregledi, ostali rashodi za zaposlene te plaćanje naknade poslodavca zbog nezapošljavanje osoba sa invaliditetom dobili smo direktno od Sveučilišta u Splitu bez mogućnosti mijenjanja iako će iznos rashoda za bruto plaće vjerojatno biti veći.

Izvršenje financijskog plana:

U 2024. godini planirana su sredstva u ukupnom iznosu od 1.643.433 eura, a izvršena su u iznosu od 1.730.617 eura što predstavlja povećanje od 5,3%.

**A622122 Programsko financiranje javnih visokih učilišta**

Zakonske i druge pravne osnove:

* Zakon o znanstvenoj djelatnosti i visokom obrazovanju
* Uredba o programskom financiranju javnih visokih učilišta i javnih znanstvenih instituta u Republici Hrvatskoj

|  |  |  |
| --- | --- | --- |
|  | Plan 2024. | Izvršenje 2024. |
| A622122  Programsko financiranje javnih visokih učilišta | 77.895 | 72.189 |

Ova aktivnost sastoji se od sljedećih elemenata/podaktivnosti:

1. Programsko financiranje nastavne djelatnosti se odnosi na sufinanciranje materijalnih troškova nastavne djelatnosti koje uključuje punu subvenciju participacije redovitih studenata u troškovima studija i sufinanciranje materijalnih troškova fakulteta.

Temeljno financiranje materijalnih troškova nastavne djelatnosti obračunava se na temelju iznosa pune subvencije participacije u troškovima studija pojedinog studenta koji ispunjavaju uvjete za oslobođenje od participacije u troškovima studija.

Ova aktivnost se provodi od akademske godine 2018/19 prema potpisanim Programskim ugovorima.

2. Sufinanciranje materijalnih troškova znanstvene djelatnosti uključuje sufinanciranje osnovne znanstvene djelatnosti, razvoja sustava znanosti, znanstvene, umjetničke i istraživačke infrastrukture i opreme, te sufinanciranje izdavanja znanstvenih časopisa. Obračunava se na temelju broja zaposlenih znanstvenika izabranih na znanstveno-nastavna radna mjesta u punom radnom vremenu u određenom području a proporcionalna je broju radova objavljenih u časopisima uvedenim u bazu Web of Science za STEM područja znanosti, odnosno broju radova objavljenih u časopisima uvedenim u bazu Web of Science i bazu SCOPUS za društveno, humanističko i interdisciplinarno područje znanosti i umjetnosti objavljenih tijekom jedne godine.

Izvršenje financijskog plana:

Iznos za programsko financiranje dobiven je direktno od Sveučilišta i ne možemo utjecati na njega. U 2024. godini planirana su sredstva u ukupnom iznosu od 77.895 eura, a izvršena su u iznosu od 72.189 eura što predstavlja smanjenje od 7,3%.

**A621038 Programi vježbaonica visokih učilišta**

Zakonske i druge pravne osnove:

* Zakon o znanstvenoj djelatnosti i visokom obrazovanju
* Zakon o osiguranju kvalitete u znanosti i visokom obrazovanju
* Odluka o financiranju realizacije dijela praktične nastave pod nadzorom mentora u vježbaonicama srednjih škola

|  |  |  |
| --- | --- | --- |
|  | Plan 2024. | Izvršenje 2024. |
| A621038  Programi vježbaonica visokih učilišta | 950 | 1.012 |

Sredstva za rad vježbaonica isplaćuju se po izvješćima o radu mentora. Limit je dobiven od Sveučilišta u Splitu.

Izvršenje financijskog plana:

U 2024. godini planirana su sredstva u ukupnom iznosu od 950 eura, a izvršena su u iznosu od 1.012 eura što predstavlja povećanje od 6,5%.

**A679091 Redovna djelatnost Sveučilišta u Splitu iz evidencijskih prihoda**

Zakonske i druge pravne osnove:

* Zakon o visokom obrazovanju i znanstvenoj djelatnosti
* Uredba o nazivima radnih mjesta i koeficijentima složenosti poslova u javnim službama
* Temeljni kolektivni ugovor za službenike i namještenike u javnim službama
* Akcijski plan KBF-a
* Strategija KBF-a za razdoblje 2021.-2025.

|  |  |  |
| --- | --- | --- |
|  | Plan 2024. | Izvršenje 2024. |
| A679091  Redovna djelatnost Sveučilišta u Splitu iz evidencijskih prihoda | 40.500 | 180.396 |

Ova aktivnost sastoji se od sljedećih elemenata/podaktivnosti:

1. Prihodi za posebne namjene su prihodi koje fakultet stječe obavljanjem osnovne djelatnosti temeljem posebnog propisa. Obuhvaćaju prihode od participiranja studenata u troškovima studija na svim razinama studijskih programa koji su ustrojeni i izvode se na fakultetu (u odnosu na ostvarene ECTS bodove) i to plaćanjem upisnine, školarine, troškova dodatnih provjera znanja i ostalih troškova u kojima studenti sudjeluju. Iz ovog izvora u 2024. godini ostvareni su prihodi u iznosu od 38.887,13 eura što je za 8,2% manje nego 2023. godine.

2. Ostale pomoći su prihodi koji se ostvare temeljem natječaja, javnih poziva ministarstava i jedinica lokalne i područne (regionalne) samouprave. U 2024. godini ostvareni su prihodi u iznosu od 108.233,85 eura.

3. Vlastiti prihodi su prihodi koji se ostvaruju na tržištu, a koje mogu obavljati i fizičke i pravne osobe koje nisu proračunski korisnici. U 2024. godini ostvareni su prihodi od programa cjeloživotnog učenja (kooperativno učenje i logoterapijske radionice-KOLO, emocionalno socijalne kompetencije-ESK i tematski centrirane interakcije-TCI) u iznosu od 3.255,89 eura.

4. Donacije su dobivene od Crkvenih ustanova i trgovačkih društava za organiziranje znanstvenih simpozija i skupova te za obnovu biblioteke, a u 2024. godini su ostvarene u iznosu od 30.020,00 eura.

**A679077 EU projekti Sveučilišta u Splitu iz evidencijskih prihoda**

Na ovoj aktivnosti izvršena su sredstva za program Erasmus+ mobilnost temeljem Ugovora o osposobljavanju nastavnog i nenastavnog osoblja. U 2024. godini izvršena su sredstva u ukupnom iznosu od 9.237,19 eura.